**Zmluva o dielo č. 201806/01**

**uzavretá podľa ustanovenia § 536 a nasl. zákona č. 513/1991 Zb. Obchodného zákonníka v platnom znení medzi**

**I.**

**Zmluvné strany**

Zhotoviteľ:

Obchodné meno spoločnosti: CAPAS, s.r.o.

Adresa sídla spoločnosti: Pod lesom 866/16, Moravany nad Váhom 922 21

IČO: 46288767

DIČ: 2023321069

IČ DPH: SK2023321069

Bankové spojenie: Tatra banka, a.s.

IBAN: SK22 1100 0000 0029 2186 1074

Zastúpený: Ing. Milan Vozár

Tel: 0903 469 091

E-mail: macek@masslovakia.sk

Zapísaný v Obchodnom registri Okresného súdu Trnava, odd. Sro, vl.č. 27872/T

(ďalej len ,,zhotoviteľ“)

a

Objednávateľ:

Názov: Domov sociálnych služieb prof. Karola Matulaya

pre deti a dospelých

So sídlom: Lipského 13, 841 01 Bratislava

Zastúpená: Mgr. Jana Čajágiová – poverená výkonom funkcie riaditeľky

IČO: 00604879

Email: [cajagiova@dsspkm.sk](mailto:cajagiova@dsspkm.sk)

(ďalej len „objednávateľ“)

**II.**

**Úvodné ustanovenia**

2.1 Túto zmluvu uzatvárajú zmluvné strany ako výsledok postupu podľa § 117 zákazka s nízkou hodnotou podľa zákona č. 343/2015 Z. z. o verejnom obstarávaní a o zmene a doplnení niektorých zákonov na predmet zákazky: „**Výmena starých plastových okien a dverí v priestoroch textilnej dielne, budova Lipského 13**“

**III.**

**Predmet zmluvy a účel zmluvy**

3.1 Predmetom tejto zmluvy je realizácia stavebných prác v zmysle Prílohy č. 1 tejto Zmluvy – Návrh na plnenie kritérií, vrátane súvisiacich služieb spojených s dopravou na miesto realizácie.

**IV.**

**Miesto a čas plnenia**

4.1 Miesto realizácie stavebných prác:Domov sociálnych služieb prof. Karola Matulaya pre deti a dospelých, Lipského 13, 841 01 Bratislava

4.2 Termín uskutočnenia stavebných prác:

Zhotoviteľ nastúpi na miesto realizácie prác vždy najneskôr do 7 pracovných dní od doručenia záväznej objednávky zo strany objednávateľa.

Práce budú realizované na základe objednávky, ktorá budú obsahovať špecifikáciu, množstvo, druh práce, požadované miesto a lehotu plnenia.

**V.**

**Cena za dielo**

5.1 Cena za dielo je stanovená na základe súťaže podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

5.2 Cena je určená nasledovne:

5.2.1 zmluvná cena bez DPH **2 068,00 €**

5.2.2 sadzba DPH v Eur **413,60 €**

5.2.3 zmluvná cena vrátane DPH **2 481,60 €**

**VI.**

**Platobné podmienky**

6.1 Objednávateľ sa zaväzuje zaplatiť cenu za dielo na základe vystavenej faktúry zhotoviteľom. Akékoľvek zmeny si zmluvné strany musia písomné odsúhlasiť v zmysle ustanovenia § 547 Obchodného zákona a takisto legislatívne zmeny v oblasti DPH, cla, dovoznej prirážky.

6.2 Cena za uskutočnenie prác a dodanie tovaru musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon o cenách.

6.3 Zhotoviteľ je povinný do maximálnej zmluvnej ceny zahrnúť všetky náklady, činnosti, práce, výkony alebo služby nevyhnutné za účelom riadneho uskutočnenia diela.

6.4 Splatnosť faktúry je 14 dní od doručenia faktúry bez nedostatkov do sídla objednávateľa.

6.5 Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov, objednávateľ je oprávnený ju vrátiť zhotoviteľovi na zmenu, doplnenie alebo opravu. Do doby doručenia opravenej, zmenenej alebo doplnenej faktúry objednávateľovi do jeho sídla lehota splatnosti faktúry neplynie. Nová lehota splatnosti začína plynúť od doručenia opravenej, zmenenej alebo doplnenej faktúry do sídla objednávateľa.

6.6 Zhotoviteľ i objednávateľ majú právo na náhradu škody, ktorá im vznikne porušením, resp. zanedbaním povinností druhou zmluvnou stranou.

6.7 Objednávateľ neposkytuje preddavok, ani zálohovú platbu.

**VII.**

**Zmluvné záruky**

7.1 Zhotoviteľ je zaviazaný realizovať dielo kompletne a v kvalite požadovanej objednávateľom, t. j. v súlade s platnými právnymi predpismi, STN, ISO, technickými požiadavkami na tovar.

7.2 Zhotoviteľ poskytuje na dielo realizované záruku za riadne vykonanie prác, vrátane použitých materiálov, v dĺžke 24 (dvadsaťštyri) mesiacov odo dňa podpisu protokolu o odovzdaní a prevzatí diela. V prípade materiálov a výrobkov tvoriacich dielo, na ktoré poskytuje ich výrobca osobitnú záruku, platí záručná doba v dĺžke uvedenej výrobcom týchto materiálov alebo výrobkov.

7.3 V prípade výskytu vád alebo nedorobkov na diele, začína plynúť záručná lehota až nasledujúci deň po odstránení poslednej vady a nedorobku. Po odstránení vady alebo nedorobku sú zmluvné strany povinné spísať protokol podpísaný obidvoma zmluvnými stranami.

7.4 Počas záručnej doby je zhotoviteľ povinný na svoju zodpovednosť a náklady po obdržaní písomnej výzvy objednávateľa odstrániť všetky vady diela, za ktoré zodpovedá, a to v čo najkratšej technicky možnej lehote.

**VIII.**

**Kontrola uskutočnenia diela**

8.1 Objednávateľ je oprávnený kontrolovať spôsob realizácie diela zhotoviteľom prostredníctvom zodpovednej osoby objednávateľa.

8.2 Zodpovedná osoba objednávateľa je oprávnená pri zistení vád v priebehu výkonu prác požadovať, aby zhotoviteľ takéto vady odstránil a dielo vykonával riadnym spôsobom.

**IX.**

**Zabezpečenie záväzkov**

9.1 Zmluvné strany sa dohodli, že sú oprávnené si uplatniť voči sebe v prípade porušenia svojich záväzkov zo zmluvy nasledovné zmluvné pokuty:

9.1.1 V prípade omeškania zhotoviteľa s vykonaním diela v termíne dokončenia diela si môže objednávateľ voči zhotoviteľovi uplatniť zmluvnú pokutu vo výške 0,05% denne za každý deň omeškania z ceny diela.

9.1.2 V prípade, že bude objednávateľ v omeškaní s úhradou faktúry, je objednávateľ povinný zaplatiť zhotoviteľovi zmluvnú pokutu vo výške vo výške 0,05% dlžnej sumy denne.

**X.**

**Odovzdanie a prevzatie diela**

10.1 Objednávateľ prevezme dielo realizované len v prípade, že bude zhotovené podľa záväzných noriem a predpisov tak, aby slúžilo k určenému účelu, bez vád a nedorobkov. Výskyt vád a nedorobkov na diele, nepredstavujúcich prekážku užívania diela, nepredstavuje podľa tejto zmluvy dôvod pre odmietnutie odovzdania a prevzatia diela, ak sa zhotoviteľ zaviaže ich odstrániť v primeranej lehote.

10.2 Odovzdávanie diela sa uskutočňuje v mieste jeho realizácie.

**XI.**

**Odstúpenie od zmluvy**

11.1 Objednávateľ je oprávnený odstúpiť od tejto zmluvy v prípade ukončeného verejného obstarávania dohodou.

11.2. Zmluvná strana je oprávnená odstúpiť od zmluvy v prípadoch ustanovených Obchodným zákonníkom alebo dohodnutých v zmluve.

11.3. Za podstatné porušenie zmluvnej povinnosti zhotoviteľa na účel odstúpenia od zmluvy sa považuje:

a) omeškanie s dodaním tovaru, poskytnutím služby alebo uskutočnením prác podľa tejto zmluvy oproti dohodnutému času plnenia o viac ako 1 mesiac,

b) nedodržanie termínu na odstránenie vád tovaru,

c) nedodržanie technických predpisov a noriem platných v SR a EÚ.

11.4 Odstúpenie od zmluvy nadobúda účinnosť dňom jeho doručenia druhej zmluvnej strane. Odstúpenie od zmluvy musí obsahovať presné vymedzenie dôvodu odstúpenia od zmluvy v zmysle aktuálneho znenia Obchodného zákonníka.

**XII.**

**Záverečné ustanovenia**

12.1 Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na vlastnom webovom sídle objednávateľa.

12.2 Zmluva je vyhotovená vo dvoch originálnych vyhotoveniach, z ktorých jedno vyhotovenie obdrží objednávateľ a jedno vyhotovenie zmluvy obdrží zhotoviteľ.

12.3 Zmeny tejto zmluvy je možné uskutočňovať výlučne formou písomných a očíslovaných dodatkov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, podpísanými oboma zmluvnými stranami.

12.4 Všetky informácie, vrátane listín a ostatnej dokumentácie týkajúcej sa tohto zmluvného vzťahu, sú považované obidvoma zmluvnými stranami za dôverné. S výnimkou informácií vyžiadaných tretími osobami, ktorých oprávnenie vyplýva z príslušných právnych predpisov.

12.5 Práva a povinnosti zmluvných strán, ktoré nie sú výslovne upravené touto zmluvou, a všetky z nej zamýšľané vzťahy sa budú riadiť, interpretovať a uplatňovať podľa príslušných ustanovení slovenských právnych predpisov.

12.6 Vzťahy a spory vzniknuté z tejto zmluvy sa riadia všeobecne záväznými právnymi predpismi. Strany sa zaväzujú riešiť prípadné spory, vzniknuté z tejto zmluvy, vždy najskôr vzájomným jednaním.

12.7 V prípade, že niektoré ustanovenie tejto zmluvy sa stane neplatným, alebo neuskutočniteľným, nemá to vplyv na platnosť zmluvy ako celku. Pre tento prípad sa zmluvné strany zaväzujú, že takéto neplatné alebo neuskutočniteľné ustanovenie nahradia ustanovením iným, ktoré ho v právnom aj v obchodnom zmysle najbližšie nahradzuje.

12.8 Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a vyjadrujú slobodnú a vážnu vôľu zmluvných strán, ktorá nebola prejavená v tiesni ani za nápadne nevýhodných podmienok, čo zmluvné strany potvrdzujú svojimi podpismi.

12.9 Neoddeliteľnou súčasťou zmluvy sú: Príloha č. 1 Návrh na plnenie kritérií + špecifikácia výrobkov v ponukovom liste s technickými parametrami a zárukami, príloha č.2 Zoznam subdodávateľov alebo Čestné prehlásenie o nevyužívaní služby subdodávateľov.

V Bratislave dňa: 29.6.2018 V Bratislave dňa: 29.6.2018

Zhotoviteľ: Objednávateľ:

................................................... ...................................................

Ing. Milan Vozár v.r. Mgr. Jana Čajágiová v.r.

konateľ poverená výkonom funkcie riaditeľky

CAPAS, s.r.o. Domov sociálnych služieb prof. Karola

Matulaya pre deti a dospelých